Natječaj za obavljanje poslova radnog mjesta odgojitelja/ice – pripravnika/ice

Natječaj

Na temelju čl.26. Zakona o predškolskom odgoju i obrazovanju (N.N.10/97., 107/07., 94/13. i 98/19.), Upravno vijeće DJEČJEG VRTIĆA BUBAMARA KALINOVAC, Kalinovac raspisuje NATJEČAJ za obavljanje poslova na radnom mjestu:
1. ODGOJITELJ/ICA – PRIPRAVNIK/ICA – određeno vrijeme
· 1 izvršitelja/ice – na određeno vrijeme s punim radnim vremenom, 12 mjeseci.
Uvjeti za radno mjesto:
· [bookmark: _Hlk111826320]VŠS, završen preddiplomski sveučilišni studij ili stručni studij za odgojitelja predškolske djece – stručni prvostupnik predškolskog odgoja, odnosno studij za odgojitelja predškolske djece kojim je stečena VŠS u skladu s ranijim propisima – odgojitelj predškolske djece, nastavnik predškolskog odgoja,
· VSS, završen diplomski sveučilišni ili diplomski specijalistički studij za odgojitelja predškolske djece – magistar ranog i predškolskog odgoja ili specijalist-odgojitelj predškolske djece,
· probni rad 90 dana.
UVJETI: Prema Zakonu o predškolskom odgoju i obrazovanju (N.N.10/97., 107/07., 94/13. i 98/19.), Pravilniku o vrsti stručne spreme stručnih djelatnika te vrsti i stupnju stručne spreme ostalih djelatnika u dječjem vrtiću (N.N. 133/97.) i Pravilnika o unutarnjem ustrojstvu i načinu rada DJEČJEG VRTIĆA BUBAMARA  KALINOVAC.
Kandidati uz prijavu na natječaj prilažu:
· životopis,
· dokaz o stečenoj stručnoj spremi,
· dokaz o hrvatskom državljanstvu,
· dokaz o nepostojanju zapreka za zasnivanje radnog odnosa sukladno čl.25. Zakona o predškolskom odgoju i obrazovanju (ne starije od 6 mjeseci):
a. uvjerenje nadležnog suda da se protiv kandidata ne vodi kazneni postupak (čl.25. st.2.),
b. uvjerenje nadležnog prekršajnog suda da se protiv kandidata ne vodi prekršajni postupak (čl.25. st.4.)
c. potvrda nadležnog Centra za socijalnu skrb da kandidat nema izrečenu mjeru za zaštitu dobrobiti djeteta iz članka 25. stavak 10. Zakona o predškolskom odgoju i obrazovanju
· dokaz o radnom iskustvu: elektronički zapis o radno pravnom statusu iz evidencije HZMO-a, ne stariji od mjesec dana.
Rok za podnošenje prijava je 8 dana od dana objavljivanja natječaja.
Prijave na natječaj s obveznom dokumentacijom u izvorniku ili preslici dostavljaju se na adresu:  DJEČJI VRTIĆ BUBAMARA KALINOVAC, Kolodvorska 119a, 48361 Kalinovac – s naznakom “Za natječaj”.
Kandidati koji ostvaruju pravo prednosti pri zapošljavanju prema posebnim propisima dužni su u prijavi na natječaj pozvati se na to pravo i imaju prednost u odnosu na ostale kandidate samo pod jednakim uvjetima. Da bi ostvarili pravo prednosti pri zapošljavanju, kandidati koji ispunjavaju uvjete za ostvarivanje tog prava, dužni su uz prijavu na natječaj priložiti svu propisanu dokumentaciju prema posebnom zakonu.
Kandidati koji pravo prednosti pri zapošljavanju ostvaruju prema odredbama Zakona o hrvatskim braniteljima iz Domovinskog rata i članovima njihovih obitelji (NN 121/17. i 98/19.) dužni su uz prijavu na natječaj dostaviti dokaze iz članka 102. Zakona o hrvatskim braniteljima iz Domovinskog rata i članovima njihovih obitelji, koji se mogu pronaći na internetskim stranicama Ministarstva hrvatskih branitelja :                                                                                            https://branitelji.gov.hr/zapošljavanje-843/843 
Kandidati koji pravo prednosti pri zapošljavanju ostvaruju prema odredbama članka 48. stavak 1. do 3. Zakona o civilnim stradalnicima iz Domovinskog rata (NN 84/21), dužni su uz prijavu na natječaj pored navedenih isprava odnosno priloga priložiti i sve potrebne dokaze iz članka 49. stavak 1. Zakona o civilnim stradalnicima iz Domovinskog rata dostupne na poveznici Ministarstva hrvatskih branitelja:                                                                         https://branitelji.gov.hr/zaposljavanje-843/843 
Urednom prijavom smatra se prijava koja sadrži sve podatke i priloge navedene u natječaju.                                                                                                                 Nepravodobne i nepotpune prijave neće se razmatrati.                                               Obavijest o izboru s imenom izabranog kandidata bit će objavljena na oglasnoj ploči i web stranici Vrtića. Danom objave obavijesti o izboru svi kandidati se smatraju obaviješteni o ishodu natječajnog postupka, a Vrtić nije dužan vratiti natječajnu dokumentaciju prijavljenim kandidatima putem pošte. Kandidati koji se prijave na natječaj moći će svoju dokumentaciju osobno preuzeti u Vrtiću u roku od mjesec dana od dana objave obavijesti, a u protivnom će se natječajna dokumentacija uništiti. Iznimno, ako se na natječaj prijavi kandidat koji se poziva na pravo prednosti pri zapošljavanju prema posebnom zakonu isti se u roku od 15 dana od dana sklapanja ugovora o radu sa izabranim kandidatom izvješćuje o rezultatima natječaja pisanom poštanskom pošiljkom s povratnicom. 
Prijavom na natječaj kandidati su izričito suglasni da DJEČJI VRTIĆ BUBAMARA KALINOVAC može prikupljati, koristiti i dalje obrađivati podatke u svrhu provedbe natječajnog postupka sukladno odredbama Opće uredbe o zaštiti podataka i Zakona o provedbi Opće uredbe o zaštiti podataka (NN 42/18). 

Napomena: 
Natječaj je objavljen dana 26.08.2022. na oglasnoj ploči i mrežnim stranicama Zavoda za zapošljavanje i oglasnoj ploči i mrežnoj stranici Vrtića.
Natječaj traje do 05.09.2022. g.
KLASA:112-01/22-01/01                                                                                               URBROJ:2137-69-22-1                                                                                                                      U Kalinovcu, 22.08.2022.g.

